Source: http://www.raxsport.ro/2016/11/19/u16-faza-de-calificare-etapa-7-csu-sibiu-vs-csm-vskc-miercurea-ciuc/
Timestamp: 2019-05-26 08:03:33+00:00

Document:
» U16 – Faza de calificare, etapa 7 : CSU SIBIU vs CSM VSKC Miercurea Ciuc
U16 – Faza de calificare, etapa 7 : CSU SIBIU vs CSM VSKC Miercurea Ciuc
Posted on November 19, 2016 by RAX
Etapa a 7-a a fazei de calificare U16 aduce duminică 20 noiembrie un adversar teoretic mai abordabil pentru CSU Sibiu. Locul 1 are meci cu locul 5. CSU primește vizita CSM VSKC Miercurea Ciuc !
Adversarii noștri nu au un sezon grozav. Pe lângă penalizarea de un punct cu care au început campionatul au mai adunat și 4 înfrângeri în cele 4 meciuri disputate până acum. Au pierdut acasă cu CSU (65-75) și Mediaș (48-59) și în deplasările de la Mureș (59-67) și CSȘ Sibiu (55-78). Așadar 0/4 și șanse zero de calificare în primele 16. Vor lupta probabil pentru a nu termina pe locul 5 și pentru a juca în recalificări.
Meciul tur s-a desfășurat duminică 16 octombrie la Miercurea Ciuc și nu a fost deloc ușor pentru ai noștri. Am câștigat la 10p, am condus tot meciul, dar nu la mai mult de 11p. Povestea meciului tur o găsiți tot pe site-ul RAXSPORT .
16 octombrie 2016 – Miercurea Ciuc
CSU Sibiu are un sezon bun. 4 victorii (67-51 acasă și 72-54 la CSȘ Sibiu, 75-65 la Ciuc și 71-67 la Mediaș) și 1 înfrângere la Târgu Mureș (49-56). Dacă rubrica înfrângerilor rămânea imaculată puteam vorbi de un sezon foarte bun. Dar mai e mult până departe. Mai avem 3 meciuri acasă (Ciuc 20.11, Mediaș 27.11 și Mureș 11.12). Cu minim 2 victorii vom fi calificați între primele 16 echipe ale categoriei. Sper ca duminică să o obținem pe prima !
Meciul cu CSM VSKC se va desfășura la Sala de sport din Șura Mică. Sala Transilvania este ocupată în weekend așa că nu prea avem de ales. Așadar duminică 20 noiembrie la ora 12.00 la Șura Mică.
Lotul CSU pentru această partidă ? Cei 12 aleși de antrenorul Alexandru Rubint sunt Andi Călin, Dragoș Axinte, Alex Oltean, Victor Popescu, Robert Oprișiu, Laurențiu Frățilă, Cristian Cerbu, Angi Vulcu, Paul Popa, Robert Iakaboș, Tudor Mureșan și Rareș Gligor.
Duminică. După “injecțiile” cu adrenalină de la volei aș vrea un meci mai calm. Dacă se poate… 🙂
11.15 CSU începe încălzirea. Pare-se că vom începe ceva mai repede.
11.45 Start. Andi Călin, Dragoș Axinte, Alex Oltean, Victor Popescu și Robert Oprisiu.
0-2 după 1m30. 3-2 după 3m20.
Conducem cu 5-2 la jumătatea sfertului. Mai sunt 2m22 și ne conduc cu 8-5. Nu mai zic nimic. Timeout CSU…
Scor după sfertul 1 : CSU 8 – Ciuc 12.
Sfertul 2. Andi, Dragoș, Cristian, Ro și Popi.
10-12 după 2 minute. 16-14 după 4 minute. Încă 4 minute până la pauză. E 19-19 !
Încă 2 minute. Tot 19-19…
Scor la pauză : CSU SIBIU – CSM VSKC Miercurea Ciuc 22-22.
Sfertul 3. Andi Călin, Dragoș Axinte, Alex Oltean, Laurențiu Frățilă și Robert Oprisiu.
29-24 noi după 3m20. Timeout Ciuc.
33-26 după 5m30 din sfert. Ceva mai bine pe final de sfert. 44-29 CSU. Încă un minut.
După sfertul 3 CSU conduce cu 44-29.
Sfertul 4. Andi, Alex, Popi, Ro, Cristian.
53-33 după 4m40. Și ne ducem. 62-33 când mai sunt 3m20.
62-35 când mai sunt 1m20.
Scor final : CSU SIBIU – CSM VSKC Miercurea Ciuc 62-38.
Marcatorii de azi : Andi Călin 20p, Dragoș Axinte 12p (1×3), Cristian Cerbu 12p (2×3), Alex Oltean 8p, Victor Popescu 7p, Robert Oprișiu 2p, Laurențiu Frățilă 1p.
Meci cu două reprize total opuse. Prima a fost execrabilă. Aveam impresia că băieții se văd pentru prima oară. Dacă jucam cu o echipă mai ”echipă” aveam deficit mare la pauză. A doua repriză a fost mai aproape de ce ar trebui. Ne-am desprins până la urmă, logic, dar… Săptămâna viitoare vine Mediașul. Și zău că nu cred că ne permitem să jucăm așa nici măcar 5 minute, nu 20… Pase aiurea, ratări din poziții clare, aruncări forțate…astea ar cam trebui să dispară. Partea bună e victoria. Și faptul că așteptăm Mediașul de pe primul loc. Dar despre meciul cu ei mai avem timp de vorbit / scris / comentat / chibițat.
Tot în această etapă se joacă în grupa noastră meciul CSȘ Mediaș – CSȘ Sibiu, cu gazdele mari favorite. A bătut Mediașul. 89-64.
Clasamentul grupei 7 : 1. CSU SIBIU 5/1 11p ; 2. CSȘ Mediaș 5/1 11p ; 3. CSȘ Sibiu 2/4 8p ; 4. LPS Târgu Mureș 2/3 7p ; 5. CSM VSKC Miercurea Ciuc 0/5 4p
Etapa a 8-a se joacă duminică 27 noiembrie și programează meciul dintre cele mai bune echipe ale grupei : CSU SIBIU vs CSȘ Mediaș. Celălalt meci este CSM VSKC Miercurea Ciuc – LPS Târgu Mureș.

References: CSM 
 CSM 
 CSM 
 CSM 
 CSM 
 CSM 
 CSM 
 CSM